_:nd4c8a9504e954c40b6c58bcf789ef4c9xb0
<http://schema.org/articleBody>
"<!-- wp:heading {\"level\":4} -->\n<h4><em>Srbija, kao turistička destinacija, njena kulturna dobra, ali i savremeni umetnički pokreti našla su se nedavno u žiži svetske javnosti.</em></h4>\n<!-- /wp:heading -->\n\n<!-- wp:paragraph -->\n<p>Naša zemlja je, po prvi put, u konkurenciji za najbolju lokaciju za snimanje reklama u Los Anđelesu. Nominacije za najbolje lokacije za snimanje filmova, TV serija i reklama, a koje dodeljuje svetska asocijacija menadžera lokacija (LMGI – <em>Location Managers Guild International</em>) zvanično su objavljene 19. jula 2019. godine. Srbija se na ovoj listi našla zahvaljujući reklami ,,Organska hrana za sve“, koju je za nemački brend <em>Penny</em>, uradila beogradska produkcijska kuća <em>Emote</em>. Reklama je snimana u samom srcu Beograda i prikazuje kadrove Terazija, Uzun Mirkove ulice, starog železničkog mosta i novobeogradskih blokova. Srbija je tako stala rame uz rame sa Islandom (kampanja brenda <em>Huawei</em>), Turskom (reklame Nacionalne Geografije i <em>South India Bank</em>-a), kao i brendom Nike, čija se reklama našla u konkurenciji i za prestižnu nagradu <em>Emi</em>.</p>\n<!-- /wp:paragraph -->\n\n<!-- wp:paragraph -->\n<p>Nedavno je britanski BBC srpsku prestonicu uvrstio među pet najkreativnijih gradova sveta, nazvavši ga centrom savremene umetnosti u Evropi. Beograd je, kako se ističe, prava destinacija za ljubitelje brutalističke arhitekture, ali i mesto gde se galerije sve više fokusiraju na novu umetnost koja se stvara u Srbiji. Najavljena je i izložba Marine Abramović, koja će od septembra do januara biti dostupna u Muzeju savremene umetnosti.</p>\n<!-- /wp:paragraph -->\n\n<!-- wp:paragraph -->\n<p>Takođe, italijanski umetnički magazin <em>Juliet</em> je u fokus stavio rad savremenih srpskih umetnika poput Perice Donkova, Nine Todorović, Marije Dragojlović, Srđana Apostolovića, Vladimira i Milice Perić.</p>\n<!-- /wp:paragraph -->\n\n<!-- wp:paragraph -->\n<p>Pominjanje Srbije i njene prestonice, u ovakvom kontekstu, od strane svetskih medija i stručnjaka iz oblasti kulture, je od izuzetne važnosti za promociju turističkog i kreativnog imidža zemlje, kao i promenu percepcije Srbije kao turističke destinacije. U istraživanjima, koje je Turistička organizacija Srbije sprovela tokom 2018. Godine, o stavovima i navikama inostranih turista, preko 32% ispitanika navelo je kulturno-istorijsko nasleđe kao motiv za posetu Srbije i Beograda.</p>\n<!-- /wp:paragraph -->\n\n<!-- wp:paragraph -->\n<p><em>Foto: <a href=\"https://turizmarium.ogledalo.rs\">Turizmarium</a></em></p>\n<!-- /wp:paragraph -->"
<https://turizmarium.ogledalo.rs/2019/07/srbija-na-kulturnoj-mapi-sveta/>